નવી દિલ્હી, તા. 8 : એશિયન ગેમ્સમાં સેપક ટકરો નામની રમત કે જેના વિશે કેટલાય ભારતીયો જાણતા પણ નહી હોય તેમાં બ્રોન્ઝ મેડલ જીતાડવામાં મહત્વની ભૂમિકા ભજવનારા હરિશ કુમારે ભલે ઈન્ડોનેશિયામાં નામ રોશન કર્યું હોય. પરંતુ તેના જીવનમાં કોઈપણ જાતનું પરિવર્તન આવ્યું નથી અને ફરીથી દિલ્હીના મન્જુ કા ટીલ્લામાં ચાના ધંધામાં જોડાઈ ગયો છે. ઓટો રિક્ષા ચાલકનો પુત્ર હરીશ ચા વેંચીને ગુજરાન ચલાવે છે અને સાંજના સમયે પ્રેક્ટિસ કરે છે.